**Greit å vite:**

| **Når jeg leser …** | **da betyr det …** |
| --- | --- |
| avløp, et | et sted hvor væske kan renne bort |
| bølge, en | her: smitte som kommer med ujevne mellom-rom |
| dose, en | en porsjon, til-målt mengde stoff eller lege-middel |
| døds-fall, et | det at en person dør |
| endre, å | det å forandre, skifte form  |
| for-vente, å | å regne med noe, anta at noe vil skje |
| nærme seg, å | det å komme nærmere, noe som skjer snart |
| over-lege, en | en erfaren lege, lege i en faglig over-ordnet stilling |
| på-vise, å | å finne, bevise, ut-peke, angi |
| smitte, en | en over-føring av en sykdom |
| spre, å | det å bre, strø, fordele over et visst område |
| trend, en | en typisk utvikling, en retning noe utvikler seg i |
| vaksinere, å | det å sette en vaksine |
| variant, en | en ny type, versjon av noe |
| virus, et | en mikro-organisme som gjøre deg syk |
| være på vakt, å | det å være oppmerksom for å kunne hindre noe |

628 – Korona

 Klar Tale nr. 36 / 2023

Korona, eller covid-19, ble oppdaget i desember i 2019. Det ble først oppdaget i byen Wuhan i Kina.

Viruset spredte seg raskt i verden. Mange ble alvorlig syke. Verdens helse-organisasjon (WHO) erklærte krise-tilstand i januar 2020.

I Norge smitte første gang oppdaget 26. februar 2020. Det første døds-fallet skjedde 12. mars. Samme dag inn-førte regjeringen strenge tiltak i Norge. Tiltakene skulle stoppe smitten fra å spre seg. Tiltakene hjalp. Men i tiden etter har vi opplevd flere bølger av smitte.

Forskere i hele verden jobbet raskt for å lage vaksiner. Første vaksine i Norge ble satt i desember 2020. 66 prosent av folk i verden var full-vaksinert ved slutten av 2022.

Tiltak mot smitte ble fjernet i februar 2022 i Norge. Rundt 5000 har dødd av korona i Norge. Det er få døds-fall, sammenlignet med resten av Europa.

Mange har dødd av korona i verden. 6,7 millioner mennesker var døde i slutten av 2022. Alle disse var smittet med korona.

*Kilder: Store norske leksikon*

# Spørsmål:

# 1: Verdens helse-organisasjon (WHO) er bekymret. Hvorfor?

#

# Svar:

# 2: Hva ber helse-organisasjonen WHO land om å være?

# Svar:

# 3: Hva er korona?

# Svar:

4: Hvor mange er på syke-hus med korona, ifølge WHO?

# Svar:

# 5: Hva forventer Preben Aavitsland.

# Svar:

#

# 6: Hvor mange land er med i WHO?

# Svar:

#

# 7: Hvor mange personer kommer til å dø i Norge av korona?

# Svar:

8: Hvem er korona mest farlig for?

Svar:

**Oppgave: Sett ordene på rett sted i teksten**

regler

karantene

stengt

 arrangementer

 tiltak

 hjemme

 økonomien

 Frisørene

 smitte

 bedrifter

Tiltak mot smitte

Mange ble påvirket av tiltakene mot **\_ \_ \_ \_ \_ \_**. Spredningen av korona skulle bremses. Skoler og barne-hager ble **\_ \_ \_ \_ \_ \_**. Det samme ble universiteter. Arrangementer for kultur og idrett ble avlyst. **\_ \_ \_ \_ \_ \_ \_ \_ \_** fikk heller ikke gå på jobb.

Folk måtte jobbe **\_ \_ \_ \_ \_ \_**. Samt unngå unødvendige reiser. Folk som jobbet i helse-vesenet, fikk ikke reise til utlandet. Reiste du ut av Norden, måtte du være i **\_ \_ \_ \_ \_ \_ \_ \_ \_** i to uker.

Tiltakene påvirket **\_ \_ \_ \_ \_ \_ \_ \_ \_** til både folk og bedrifter. Ti-tusenvis ble permittert i løpet av få dager.

Regjeringen innførte flere **\_ \_ \_ \_ \_ \_**. Disse skulle hjelpe økonomien til folk og **\_ \_ \_ \_ \_ \_ \_ \_ \_**.

Fram mot sommeren 2020 kunne mange komme tilbake på jobb. Men noen næringer måtte fortsatt følge strenge **\_ \_ \_ \_ \_ \_**. For eksempel kultur-næringen. Der var det umulig å gjennom-føre store **\_ \_ \_ \_ \_ \_ \_ \_ \_ \_ \_ \_ \_** med publikum. Det førte til mange konserter digitalt.

*Kilder: Store norske leksikon*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.